Názov projektu	
Príspevok na službu starostlivosti o dieťa v rámci BSK	

Názov Operačného programu	
Operačný program Zamestnanosť a sociálna inklúzia	

Kód výzvy a ITMS kód projektu	
Kód výzvy: OP ZaSI NP 2013/3.2/01
ITMS kód projektu: 27130230016	

Názov prioritnej osi, opatrenia a rámcovej aktivity	
Prioritná os 3 – Rast zamestnanosti, sociálnej inklúzie a budovanie kapacít v BSK
Opatrenie  3.2- Podpora sociálnej inklúzie, rodovej rovnosti a zosúladenie pracovného a rodinného  
                       života v BSK	

Miesto realizácie projektu (mesto/okres/samosprávny kraj) 	
Bratislavský samosprávny kraj -  Bratislava, Pezinok, Malacky	

Časový rámec realizácie projektu (dátum začatia a dátum ukončenia realizácie projektu:  ddmmrrrr – ddmmrrrr) 	
01.06.2013- 30.06.2014	

Rozpočet projektu ( celkové náklady na projekt a výška  poskytnutého nenávratného finančného príspevku)	
1 150 000,00 EUR	

Kontaktné údaje prijímateľa (názov a sídlo prijímateľa, meno kontaktnej osoby pre projekt,  telefón, fax, e-mail, webová stránka)	
Ústredie práce, sociálnych vecí a rodiny 
Špitálska 8 
812 67 Bratislava
www.upsvar.sk 
Mgr. Zuzana Kodhajová
projektový manažér
telefón  + 421 2 20 444 834
email: zuzana.kodhajova@upsvr.gov.sk	

Ciele projektu  (uveďte kľúčové slová)
•	Podpora zosúladenia rodinného, osobného a pracovného života, poberateľa príspevku na starostlivosť o dieťa, zvýšením a udržaním zamestnanosti, resp. uľahčením návratu k zárobkovej činnosti rodičov starajúcich sa o deti do troch rokov veku dieťaťa alebo do šiestich rokov veku dieťaťa, ktoré má dlhodobo nepriaznivý zdravotný stav
Špecifické ciele projektu:
•	Podporiť rodičov formou príspevku na zabezpečenie starostlivosti o dieťa, pri návrate k zárobkovej činnosti alebo počas štúdia dennou formou na strednej alebo vysokej škole
•	Eliminovanie prekážok zastúpenia  rodičov s rodičovskými povinnosťami na trhu práce 	

Cieľové skupiny: 
•	Rodičia s rodičovskými povinnosťami (oprávnené osoby na uplatnenie nároku na príspevok v zmysle zákona č. 561/2008 Z.z. o príspevku na starostlivosť o dieťa a o zmene a doplnení niektorých zákonov), ktorí pre pracovné alebo vzdelávacie povinnosti nemôžu zabezpečiť osobnú starostlivosť dieťaťa.	

Stručný opis projektu: 	
1.	Ciele	
Projekt je vypracovaný v súlade so zameraním Národného strategického referenčného rámca a Operačného programu Zamestnanosť a sociálna inklúzia, a zároveň prispieva k vytvoreniu podmienok na zosúladenie pracovného, osobného a rodinného života rodičov starajúcich sa o deti do troch rokov veku dieťaťa alebo do šiestich rokov veku dieťaťa, ktoré má dlhodobo nepriaznivý zdravotný stav. Príspevok uľahčuje rodičom rozhodovanie medzi zabezpečovaním starostlivosti a dieťa a návratu pre profesijnú životnú dráhu, tzn. aby mohli mať rodiny viac detí a aby sa rodičia popri starostlivosti o deti súčasne mohli venovať svojim profesiám. Príspevok na starostlivosť o dieťa vstupuje do celkového diania ako nástroj podpory rodín s deťmi, ktorého zámerom je vytvorenie reálnych možností pre dosiahnutie harmonickej rovnováhy pri plnení rodičovských a pracovných povinností. Cieľom príspevku je podporiť zvýšenie zamestnateľnosti a zamestnanosti osôb s rodinnými povinnosťami a zníženie rizika, že tieto osoby budú vystavené dileme práca verzus rodina, alebo sa stanú objektom diskriminácie na trhu práce a v zamestnaní z dôvodu starostlivosti o dieťa.	

     2.   Plánované aktivity (max. 15 riadkov)	
Hlavná aktivita:
•     Hlavnou aktivitou projektu je poskytovanie príspevku na starostlivosť o dieťa podľa § 5 ods.1 písm. a) zákona č. 561/2008 Z.z. o príspevku na starostlivosť o dieťa a o zmene a doplnení niektorých zákonov v znení neskorších predpisov.
Podporné aktivity:
•	Riadenie projektu – nehradí sa z projektu
•	Publicita a informovanosť	

Plánované publikácie zamerané na šírenie výsledkov projektu, webové stránky alebo iné plánované aktivity	
Publicita a informovanosť bude zabezpečená počas celého obdobia trvania realizácie projektu a bude sa riadiť Manuálom pre informovanie a publicitu pre prijímateľov v rámci ESF (2007-2013) pre Operačný program Zamestnanosť a sociálna inklúzia. V zmysle Manuálu pre informovanosť a publicitu bude publicita projektu realizovaná prostredníctvom povinných a dobrovoľných komunikačných ciest, konkrétne cez informačné/propagačné materiály. Prostredníctvom nich bude zabezpečená informovanosť, že aktivity, ktoré sa realizujú v rámci projektu sa uskutočňujú vďaka pomoci EÚ, konkrétne vďaka prostriedkom poskytnutým z ESF. Plagáty a letáky budú obsahovať všetky potrebné informácie týkajúce sa spolufinancovania ESF, logo ESF, logo OP ZaSI. Informácie o projekte budú vyhotovené za účelom informovania cieľových skupín projektu a budú umiestnené v budovách a v miestnostiach inštitúcií, ktoré vykonávajú aktivity projektu spolufinancované z ESF a budú uverejnené na www.upsvar.sk.